
REGULAMENT
de acordare a normei de hrană personalului din cadrul Serviciului Poliția Locală Buhuși pe anul  2020
	
	CAPITOLUL I – SCOP
	ART.1 – În aplicarea dispozitiilor art 35^1 din Legea Poliției Locale nr.155/2010(r), cu modificările și completările ulterioare și cele prevăzute de art.2, alin. (3) din H.G. nr.171/2015 privind stabilirea metodologiei și a regulilor de aplicare a drepturilor prevazute la art. 35^1, alin. (1) din Legea Poliției Locale nr.155/2010, se stabilesc condițiile de acordare a normei de hrană, precum și valoarea financiară a acesteia, de care beneficiază personalul angajat la nivelul Poliției Locale din cadrul aparatului de specialitate al primarului Orașului Buhuși. 
	CAPITOLUL II – DISPOZIȚII GENERALE
	ART.2 – Personalul Poliției Locale din cadrul aparatului de specialitate al primarului orașului Buhuși, încadrat potrivit art. 14 din Legea nr. 155/2010, cu modificările și completările ulterioare, beneficiază de hrană gratuită pe timp de pace, în baza normei de hrană zilnice stabilită conform prezentului Regulament.
	ART.3 – Acordarea normei de hrană se face în limita plafoanelor calorice zilnice diferențiate pe categorii, în concordanță cu nevoile nutritive ale personalului Poliției Locale, raportat la eforturile depuse în procesul de îndeplinire a misiunilor, condițiilor de mediu și altor factori specifici.
	ART.4 – Norma de hrană se acordă în bani, respectiv alocație valorică zilnică, ce reprezintă valoarea financiară a normei de hrană. Personalul prevazut la art. 2 beneficiază de valoarea financiară neimpozabilă a normei de hrană la care are dreptul.
	ART.5 – Valoarea financiară lunară a normei de hrană se calculează prin înmulțirea valorii financiare zilnice a normei de hrană cu numarul de zile lucrate din luna respectivă și nu poate depași valoarea stabilită și actualizată, potrivit legii, prin ordinul ministrului dezvoltarii regionale și administrației publice. 
	ART.6 – La nivelul Serviciului Poliția Locală din cadrul aparatului de specialitate al primarului Orașului Buhuși, personalul care indeplinește atribuții specifice în domeniile:
· Ordinii și linistii publice și pază obiective,
· Alte dispozitii legale
beneficiază de urmatoarele norme de hrană zilnice:
a) norma nr. 6, în condițiile prevăzute de art. 35^1 alin. (1) din Legea poliției locale nr. 155/2010, cu modificările și completările ulterioare și de cele prevăzute de art. 2, alin. (3) din HG 171/2015 privind stabilirea metodologiei și a regulilor de aplicare a drepturilor prevazute la art. 35^1 alin. (1) din Legea Poliției Locale nr. 155/2010, pentru personalul prevazut la art.14, alin.(1), lit.a);
b) norma nr. 1, în condițiile prevăzute de art. 35^1 alin. (1) din Legea poliției locale nr. 155/2010, cu modificările și completările ulterioare și de cele prevazute de art. 2, alin. (3) din HG 171/2015 privind stabilirea metodologiei și a regulilor de aplicare a drepturilor prevazute la art. 35^1 alin. (1) din Legea Poliției Locale nr. 155/2010, pentru personalul prevazut la art.14, alin.(1), lit.c);
c) norma nr. 12B, în condițiile prevazute de art. 35^1 alin. (1) din Legea poliției locale nr. 155/2010, cu modificarile si completarile ulterioare si de cele prevazute de art. 2, alin. (3) din HG 171/2015 privind stabilirea metodologiei si a regulilor de aplicare a drepturilor prevazute la art. 35^1 alin. (1) din Legea Poliției Locale nr. 155/2010, pentru personalul care îndeplinește atribuțiile specifice de la art. 5, cu perioada de efectuare a serviciului în schimburi.
	ART.7 –Normele de hrană comune, pe categorii de personal, potrivit prevederilor OG 26/1994 privind drepturile de hrană, pe timp de pace, ale personalului din sectorul de apărare națională, ordine publică și siguranță națională și actualizate prin Ordinul MDRAP nr. 776/2015 pentru modificarea Ordinului ministrului dezvoltării regionale şi administraţiei publice nr. 496/2015 privind contravaloarea alocaţiei valorice a normei de hrană acordată personalului poliţiei locale, sunt stabilite astfel:
	NORMA DE HRANĂ
	TOTAL CALORII OM/ZI
	CATEGORII DE PERSONAL
	VALOARE FINANCIARĂ/ZI

	NORMA NR.6
	5010 CALORII/OM
	Functionari publici care ocupa functii publice specific de politest local si personalul de conducere
	32 lei/ zi lucrată

	NORMA NR.1
	 4300 CALORII/OM
	Functionari publici care ocupa functii publice generale si personal contractual
	25 lei /zi lucrată

	NORMA NR.12B
	660 CALORII/OM
	Norma suplimentara pentru personalul politiei locale in activitate care lucreaza in ture sau schimburi
	5 lei /zi lucrată



	CAPITOLUL  III  - MODALITATEA CONCRETĂ DE ACORDARE
	ART.8 – (1) La nivelul Poliției Locale din cadrul aparatului de specialitate al Primarului Orașului Buhuși, personalul angajat beneficiază de valoarea financiară a normelor de hrană zilnice în limita bugetului de venituri și cheltuieli aprobat anual, prin Hotararea Consiliului Local al Orașului Buhuși, in condițiile art.7 din prezentul Regulament.
		(2) Valoarea financiară a normelor de hrana este cea stabilita conform art.7 din prezentul Regulament .
		(3) Valoarea financiara a normelor de hrana zilnice nu se acorda în urmatoarele situații :
	- concediu medical, cu excepția concediilor medicale datorate accidentelor de muncă;
	- concediu de odihnă;
	- concediu fără plată;
	- concediu de studii;
	- concediu pentru îngrijirea copilului pânî la împlinirea vârstei de 2 ani, 3 ani, respectiv 7 ani, reglementat de OUG nr. 111/2010, cu modificările și completările ulterioare;
	- raportul de serviciu sau contractul de muncă este suspendat, în condițiile legii;
	- în cazul aplicării unei sancțiuni disciplinare, atât în cazul funcționarilor publici, cât și a personalului contractual, pe o perioada cuprinsă între 1-3 luni;
	- raportul de serviciu a încetat.

	ART.9 – (1) Alocarea sau scoaterea de la drepturile de hrană, precum și stabilirea normelor de hrană care se acordă, se va face nominal prin Dispoziția Primarului Orașului Buhuși.
	(2) Alocarea/scoaterea de la drepturile de hrană se efectuează pe baza unuia dintre urmatoarele documente:
	- dispoziția de numire în funcția publică specifică de polițist local, de încetare sau suspendare a raportului de serviciu;
	- dispoziția de mutare temporară/definitivă în alt compartiment al instituției;
	- dispoziția de transfer în altă instituție/autoritate publică locală;
	- certificatul medical, biletul de internare/ieșire din spital;
	- ordinul de deplasare pentru personalul care efectuează misiuni sau deplasări în interes de serviciu în alte localități din țară și străinătate;
	- drepturile de hrană nu se acordă în situațiile în care se acordă diurnă de delegare.

	ART.10 – Calculul cuatumului lunar al valorii financiare a normelor de hrană datorate fiecarei categorii de personal, se face de către persoana cu atribuții de salarizare din cadrul aparatului de specialitate al Primarului Orașului Buhuși, pe baza foii colective de prezență, prin determinarea zilelor aferente perioadei lucrate si ajustate cu limitările de la art. 8, alin. (3) si înmulțite cu valoarea financiară a normei de hrană stabilită în condițiile art. 8, alin. (2) din prezentul Regulament.
	ART.11 – Potrivit Sistemului European de conturi 1995 (ESA 95), aprobat prin Regulamentul CE nr. 2223/1996, obligatoriu pentru toate statele membre ale Uniunii Europene, drepturile bănești acordate de angajator personalului propriu, inclusiv cele ce reprezintă contravaloarea în bani a unor drepturi de hrană, reprezintă drepturi de natură salarială. Acestea se încadrează la titlul bugetar ,,Cheltuieli de personal”, articolul ,,Cheltuieli salariale în natură”, aliniatul ,,Norme de hrană”.
	ART.12 – Dispozitiile prezentului Regulament se întregesc cu orice alte acte normative, incidente în materie, care se aplică prin similitudine.

	ART.13 – Prezentul Regulament se aplica în anul 2020.

